《飞霞阁追陪陈蒙山和韵因怀庐阜》
明代·胡直

瑶草空阶秋自青，碧霞飞阁带昏星。仙关已觉无尘想，泽畔应昏有独醒。

坐久溪山唯落叶，醉来天地一浮萍。相逢等是烟萝境，断望还思九叠屏。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。